लार्सन ऐंड टुब्रो (एलऐंडटी) के हाइड्रोकार्बन व्यवसाय ने वर्ष 2017-18 के लिए 7.7 प्रतिशत का मुनाफा मार्जिन दर्ज किया है। यह कंपनी का ऐसा व्यवसाय है जिसमें उसे ऑर्डर कम मिलने की वजह से वित्त वर्ष 2013 और 2015 के बीच संघर्ष का सामना करना पड़ा था और अब यह सेगमेंट नुकसान से पूरी तरह उबर चुका है। इस सेगमेंट से जुड़े वरिष्ठï अधिकारियों ने इस कायाकल्प के लिए प्रमुख आंतरिक पुनर्गठन और लागत नियंत्रण को मुख्य कारण बताया है, जबकि बाहरी कारक अभी भी चुनौतीपूर्ण बने हुए हैं।